
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 






РЕШЕНИЕ
ЗА ПРЕКРАТЯВАНЕ НА ПРОИЗВОДСТВО
№ РП-861-19-059

	Днес, 04.12.2019 г., Комисията за противодействие на корупцията и за отнемане на незаконно придобитото имущество /КПКОНПИ/, в състав:

Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

Производството е образувано по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал с рег. № ЦУ01/С-861/13.11.2019 г. 
Същият е против Г. С. Т., член на Управителния съвет на *******. 
По същество в сигнала се твърди, че Г. Т. вероятно е декларирала невярно обстоятелство, тъй като не е декларирала в декларацията си за имущество и интереси, в частта за интересите Р. П. – директор на **** „*****“ на ******, за която се предполага, че е първа братовчедка на Г. Т. Г. Т. е участвала при вземането на решение от 05.11.2019г. за предоставяне на целева награда на Р. П.
	Към сигнала са приложени: копие от Решение № РД-05-86/26.07.2019г.; копие от декларация за имущество и интереси; Протокол № РД-09-70/05.11.2019г. 

В хода на проверката по сигнала Комисията установи следното от фактическа страна:
	
С Решение № РД-05-86/26.07.2019г. ***** е утвърдил Г. Т.  за член на Управителния съвет на *******. 

При така изяснената фактическа обстановка Комисията установи следното от правна страна:

Предпоставките за започване на производството за установяване на конфликт на интереси са уредени в чл. 47, ал. 1 и чл. 48, ал. 1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл. 9 от АПК. При липсата на предвидените в закона условия производството следва да се прекрати. 
Видно от чл. 52 от ЗПКОНПИ наличието на лице, заемащо висша публична длъжност по смисъла на чл. 6 от ЗПКОНПИ, е задължителна предпоставка за Комисията да разгледа и да се произнесе по сигнал за установяване на конфликт на интереси. 
   В настоящия случай сигналът е подаден срещу лице, което не попада в обхвата на лицата, заемащи висша публична длъжност по смисъла на чл. 6 от ЗПКОНПИ. Видно от Решение № РД-05-86/26.07.2019г. Г. Т. е член на Управителния съвет на *******. В това си качество същата не е лице, заемащо висша публична длъжност по смисъла на чл. 6, ал. 1, т. 1 - 50 от ЗПКОНПИ. Същата в посоченото си качество, попада в обхвата на лицата по § 2, ал. 1 от ДР на ЗПКОНПИ.
 Наличието на лице, заемащо висша публична длъжност е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка – субект, или лице, заемащо висша публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на настоящото производство.
  На основание чл. 47, ал. 5 във вр. с § 2, ал. 1, т. 5 и ал. 8 от Допълнителните разпоредби на ЗПКОНПИ сигнали, които не са от компетентността на КПКОНПИ се изпращат по компетентност на съответния орган по избора или назначаването на лицето.
  Предвид гореизложеното, на основание чл. 27, ал. 2, т. 6 от АПК във вр. с чл. 6, ал. 1 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество


РЕШИ:

ПРЕКРАТЯВА производството по сигнал с рег. № ЦУ01/С-861/13.11.2019 г., насочен против Г. С. Т., ЕГН *********, член на Управителния съвет на ******.

ПРЕПРАЩА сигнала на *******, за предприемане на необходимите действия по компетентност.
След приключване на проверката по сигнала ****** следва да уведоми КПКОНПИ за резултатите от същата.

Препис от Решението да се изпрати на ******, с оглед преценка за реализиране на правомощията по чл. 76, ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 


КОМИСИЯ:

Член:………………(П)………………../Антоанета Цонкова/

Член:………………(П)…...……………....…/Пламен Йоцов/

Член:………………(П)…………………..../Силвия Къдрева/

